Իթթիհատականները կ՚ուզէին Օսմանեան կայսրութիւնը վերակառուցել թուրք ինքնութեան վրայ։ Անոնք կ՚երազէին Ադրիական ծովէն Չինական պարիսպներ երկարող կայսերական տարածք մը, ուր միայն թուրքեր պիտի բնակէին։ Իթթիհատականները դեռ կը խորհէին Օսմանեան տնտեսութիւնն ալ ազգայնացնելու մասին։ Սակայն նման ծրագիրը ունէր զանազան խոչընդոտներ։ Կայսրութեան սահմաններու մէջ յոյն, հայ, ասորի ժողովուրդներ կային, որոնք կը հետեւէին քրիստոնեայ կրօնքին։ Կային նաեւ հրեաներ։ Կային քիւրտեր, որոնք մեծամասնութեամբ իսլամ էին, բայց թուրք չէին։ Կային թուրքեր կամ քիւրտեր, որոնք ալ իսլամ չէին ու կը հետեւէին ալէվիութեան։